CELEX: 32004R1992
Language: sk
Date: 2004-11-19 00:00:00
Title: Nariadenie Komisie (ES) č. 1992/2004 z 19. novembra 2004, ktorým sa mení a dopĺňa nariadenie (ES) č. 2799/1999, ktorým sa stanovujú podrobné pravidlá na uplatňovanie nariadenia Rady (ES) č. 1255/1999 týkajúce sa poskytovania finančnej pomoci na odstredené mlieko a sušené odstredené mlieko určené na výkrm zvierat a na predaj takéhoto sušeného odstredeného mlieka

20.11.2004   
            
            
               SK
            
            
               Úradný vestník Európskej únie
            
            
               L 344/11
            
         
      NARIADENIE KOMISIE (ES) č. 1992/2004
   z 19. novembra 2004,
   ktorým sa mení a dopĺňa nariadenie (ES) č. 2799/1999, ktorým sa stanovujú podrobné pravidlá na uplatňovanie nariadenia Rady (ES) č. 1255/1999 týkajúce sa poskytovania finančnej pomoci na odstredené mlieko a sušené odstredené mlieko určené na výkrm zvierat a na predaj takéhoto sušeného odstredeného mlieka
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1), najmä na jeho článok 10 a článok 15,
   keďže:
   
               (1)
            
            
               Článok 7 ods. 1 nariadenia Komisie (ES) č. 2799/1999 (2) stanovuje vzhľadom na faktory uvedené v článku 11 ods. 2 nariadenia (ES) č. 1255/1999 výšku pomoci pre odstredené mlieko a odstredené mlieko v prášku určené na výkrm zvierat. V súvislosti s vývojom trhových a predajných cien intervenčného odstredeného mlieka v prášku by sa mala výška podpory znížiť.
            
         
               (2)
            
            
               Nariadenie (ES) č. 2799/1999 by sa malo z tohto dôvodu príslušne zmeniť a doplniť.
            
         
               (3)
            
            
               Riadiaci výbor pre mlieko a mliečne výrobky nevydal svoje stanovisko v lehote stanovenej jeho predsedom,
            
         PRIJALA TOTO NARIADENIE:
   Článok 1
   V článku 7 nariadenia (ES) č. 2799/1999 sa odsek 1 nahrádza takto:
   
      „1.   Finančná pomoc sa ustanovuje v tejto výške:
      
                  a)
               
               
                  3,23 EUR na 100 kilogramov odstredeného mlieka s obsahom bielkovín minimálne 35,6 % v netukovej sušine;
               
            
                  b)
               
               
                  2,85 EUR na 100 kilogramov odstredeného mlieka s obsahom bielkovín minimálne 31,4 %, ale maximálne 35,6 % v netukovej sušine;
               
            
                  c)
               
               
                  40 EUR na 100 kilogramov sušeného odstredeného mlieka s obsahom bielkovín minimálne 35,6 % v netukovej sušine;
               
            
                  d)
               
               
                  35,28 EUR na 100 kilogramov sušeného odstredeného mlieka s obsahom bielkovín minimálne 31,4 %, ale maximálne 35,6 % v netukovej sušine.“
               
            
   Článok 2
   Toto nariadenie nadobúda účinnosť v deň po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. novembra 2004
      
         
            Za Komisiu
         
         Franz FISCHLER
         
         
            člen Komisie
         
      
   
   
      (1)  Ú. v. ES L 160, 26.6.1999, s. 48. Nariadenie naposledy zmenené a doplnené nariadením Komisie (ES) č. 186/2004 (Ú. v. EÚ L 29, 3.2.2004, s. 6).
   
      (2)  Ú. v. ES L 340, 31.12.1999, s. 3. Nariadenie naposledy zmenené a doplnené nariadením (ES) č. 1839/2004 (Ú. v. EÚ L 322, 23.10.2004, s. 4).